Daugiaskiltis varpenis

Daugiaskiltis varpenis (Botrychium multifidum) – driežlielinių (Ophioglossacea) šeimos varpenių (Botrychium) genties augalas. Priklauso sporinių induočių grupei. Cirkumpoliarinė ir subkontinentinė rūšis. Lietuvoje reta, dažniausiai aptinkama Baltijos aukštumose ir pajūryje.

 Biologija ir ekologija 
Šios genties paparčiai yra palyginti nedideli 5 iki 30 cm aukščio.Naujalis J. R., Meškauskaitė E., Juzėnas S., Meldžiukienė A. Botanikos praktikos darbai: archeologiniai ir žiediniai augalai: vadovėlis aukštųjų mokyklų biomedicinos mokslo studijų programų studentams. -Vilnius, 2009. Skirtingai nei dauguma paparčių B. multifidum turi susitraukiančias šaknis, kurios padeda augalui įsitvirtinti, įterpdamos juos giliai į dirvožemį.Stevenson, Dennis WM. (1975). '' Taxonomic and Morphological Observations on Botrychium multifidum (Ophioglossaceae)'' . 23 (4): 198–204. Lapo vegetatyvinė dalis ilgakotė, gelsvai žalia, mėsinga, 2-3 kartus plunksniška, išaugusi arti augalo pamato. Daugiametis, sporinis augalas su šakniastiebiu. Geofitas. Sterili lapo dalis (trofoforas) žiemojanti, atsišakoja arti kotelio pagrindo, lakštas dažnai horizontalus, prigludęs prie žemės, su ilgu lapkočiu. Vidutinio ūksmingumo buveinių augalas.Lietuovos raudonoji knyga. – Lututė, 2021

 Dauginimasis 
Dauginasi sporomis, kurios susiformuoja rausvose, rutuliškose sporangėse. Sporifikuoja liepos – rugpjūčio mėnesiais.

 Paplitimas 
Plačiausiai paplitusi Vidurio ir Šiaurės Europoje, Rytinėje Šiaurės Amerikos dalyje. Dažniausiai aptinkama pušynų aikštelėse bei nederlingose žemažolėse pievose. Auga rūgščiuose, drėgnuose ar vidutiniškaim drėgnuose dirvožemiuose.

Įrašytas į Lietuvos raudonąją knygą.

 Šaltiniai 

Kategorija:Driežlieliniai